For femte år i træk vælter det til Nordjylland med vinterbadere. Skagen Vinterbader Festival blev skudt i gang i morges med badning i solopgangen ved Grenen  Camping. Billetterne til festivalen er udsolgt, og de 250 deltagere har et tæt pakket program foran sig med guidede ture gennem byen og middage på byens restauranter. Vi sender i aften hele 28 minutter fra Skagen Vinterbader Festival i vores sene udsendelse - klokken 20.24. På grund af håndboldkampen er vores sendetidspunkter ændrede, så vi sender en kort udsendelse klokken 19.30 på Salto. Og så sender vi igen på TV2 og Salto efter kampen klokken 20.24. Her sender vi nogle af dagens nyheder og den lange reportage fra Skagen Vinterbader Festival. Folkene bag festivalen var gæster i Nordjylland Live tidligere på ugen. Gense indslaget herunder.

Opsummering:
Deltagerne ved Skagen Vinterbader Festival startede weekenden med en dukkert i det kolde Kattegat. Vi sender 28 minutter fra festivalen fredag aften.